Diari Oficial de la Generalitat Valenciana


Sumari del DOGV 3983, del 20-04-2001 (2001/2968)

Notificació de la resolució de l'extensió d'efectes jurídics de sentència ferma.
--------------------------------------------------------------------------------

### Dades del document

Número de DOGV
:   3983

Data del DOGV
:   20-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/2968


Organisme emissor
:   Conselleria d'Obres Públiques,Urbanisme i Transports

Tipus de document
:   Edicte

Notificació de la resolució de l'extensió d'efectes jurídics de sentència ferma. [2001/A2968]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar al senyor Miguel Colom Pérez, carrer Ruaya, 24-6é, 46470 València, la resolució de l'extensió d'efectes de la sentència ferma sol·licitada, amb el número de referència interna CC-634/96.
  
«Vist l'expedient de referència relatiu a la sol·licitud d'extensió d'efectes d'una sentència ferma en reconeixement d'una situació jurídica individualitzada, i tenint en compte els següents:
  
Antecedents de fet
  
1. S'ha presentat una sol·licitud davant d'aquesta Direcció General d'Arquitectura i Habitatge d'extensió dels efectes jurídics de la sentència 597/2000 del Tribunal Superior de Justícia de la Comunitat Valenciana, secció tercera del contenciós administratiu, per concórrer, segons es manifesta, absoluta identitat amb el seu cas, ja que en aquesta es resol l'anul·lació de la resolució denegatòria d'ajudes objecte de recurs, i ha sigut sol·licitant així mateix d'ajudes per a l'adquisició d'habitatge de preu taxat del Pla 92-95, que també se li van denegar per tancament del citat Pla 92-95.
  
2. S'al·lega que es compleixen tots els requisits legals de l'article 110 de la Llei de la Jurisdicció Contenciosa Administrativa, que regula l'extensió a altres persones dels efectes d'una sentència ferma que haguera reconegut una situació jurídica individualitzada en favor d'una o diverses persones.
  
Fonaments de dret
  
1. Aquesta Direcció General és competent per a la resolució del present assumpte, segons el que disposa el Decret 110/2000, de 18 de juliol, del Govern Valencià.
  
2. Estableix l'article 72.3 de la Llei 29/1998, de 13 de juliol, Reguladora de la Jurisdicció Contenciosa Administrativa que: "L'estimació de pretensions de reconeixement o restabliment d'una situació jurídica individualitzada només produirà efectes entre les parts.". En el present cas no s'aporta ni la sentència ni s'acredita que ha tingut condició de part en el litigi respecte del qual es pretén l'extensió dels seus efectes.
  
3. Independentment del que antecedeix, el tenor de l'article 110 de la citada llei contenciosa, que es menciona com a fonament de la seua pretensió, estableix les excepcions de l'article 72.3 a la dita norma. Així, en el seu apartat 1), l'article 110, diu: "En matèria tributària i de personal al servei de l'administració pública, els efectes d'una sentència ferma que haguera reconegut una situació jurídica individualitzada a favor d'una o diverses persones podran estendre's a altres, en execució de la sentència..". Com és evident que en el present cas el sol·licitant no es troba en cap dels supòsits d'excepció, en tractar-se de matèria d'ajudes econòmiques d'un pla d'habitatge, no pertoca l'extensió dels efectes de la sentència que es menciona, ja que només afecta les parts que intervenen en aqueix litigi.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la Divisió d'Habitatge, resolc:
  
Denegar l'extensió dels efectes sol·licitada, per incompliment dels requisits mencionats.
  
Contra la present resolució es podrà acudir sense més tràmit al jutge o tribunal de l'execució en el termini de dos mesos, comptadors des de l'endemà de la notificació d'aquesta, d'acord amb l'article 110-2 de la Llei Reguladora de la Jurisdicció Contenciosa Administrativa.
  
Tot això, sense perjuí que puga exercitar qualsevol altre recurs que s'estime oportú.